Mychal Thompson

Maiklas Džordžas Tompsonas (, g. 1955 m. sausio 30 d.) – Bahamų-JAV krepšininkas, rungtyniavęs NBA nuo 1978 iki 1991 m.

 Karjera 

 Portlando „Trail Blazers“ (1978–1986 m.) 
1978 m. NBA naujokų biržoje pirmuoju šaukimu jį pasirinko Portlando „Trail Blazers“ komanda. M. Tompsonas tapo pirmuoju užsienio žaidėju, kurį pasirinko pirmuoju šaukimu NBA naujokų biržoje.http://www.nba.com/rockets/news/Yao_Ready_For_This-47036-34.html

Debiutiniame sezone jis vidutiniškai pelnė po 14,7 taško, atkovojo po 8,3 kamuolio per rungtynes ir buvo išrinktas į pirmąją NBA simbolinę naujokų komandą. 1981–1982 m. NBA sezone M. Tompsonas vidutiniškai pelnė dvigubą dublį: po 20,8 taško ir po 11,7 kamuolio per rungtynes.

 San Antonijo „Spurs“ (1986–1987 m.) 
Pasibaigus 1985–1986 m. NBA sezonui jis buvo išmainytas į San Antonijo „Spurs“ komandą. Su komanda iš viso sužaidė tik 49 rungtynes.

 Los Andželo „Lakers“ (1987–1991 m.) 
1987 m. vasarį jis buvo išmainytas į Los Andželo „Lakers“ komandą. Įskaitant Tompsoną, komandoje tuo metu rungtyniavo keturi žaidėjai, NBA naujokų biržoje pasirinkti pirmuoju šaukimu: Karimas Abdul Džabaras (1969 m.), Ervinas Džonsonas (1979 m.) ir Džeimsas Vortis (1982 m.).https://www.sportscasting.com/larry-bird-was-miffed-at-the-spurs-after-a-1987-midseason-trade-with-the-lakers/

Komanda tapo 1987 ir 1988 m. NBA čempionais. Komanda taip pat pateko į NBA finalą 1989 m., kuriame nusileido Detroito „Pistons“ komandai ir 1991 m., kuriame pralaimėjo M. Džordano vedamai Čikagos „Bulls“ komandai.

 Asmeninis gyvenimas 
M. Tompsonas turi tris sūnus: Klėjų, Maikelį ir Treisą. Klėjus – daugkartinis NBA čempionas, o Maikelis 2011–2012 m. rungtyniavo Klivlando „Cavaliers“ komandoje. Treisas žaidžia beisbolą MLB besivaržančioje Niujorko „Mets“ komandoje.

2013 m. apie jį sukurtas dokumentinis filmas „Trailblazer: The Mychal Thompson Story“.http://www.thebahamasweekly.com/publish/entertainment/ESPN_hosts_Bahamian_film_The_Trailblazer_in_Los_Angeles31594.shtml

Jo vardu 2015 m. pavadintas bulvaras Nasau.https://web.archive.org/web/20160924130544/http://www.thenassauguardian.com/sports/57821-mychal-thompson-honored-with-street-in-his-name

 Pasiekimai 

 2× NBA čempionas (1987, 1988 m.)
 Pirmosios NBA simbolinės naujokų komandos žaidėjas (1979 m.)

 Išnašos 

Kategorija:Bahamų krepšininkai